Sünnipäevakuu esimestel päevadel talvejopet jahtides (rege rauta suvel) avastasin, et Mr. Hollies on küll suur ja usinate slaavitaridest müüjatega kauplus, aga sellest hoolimata ei suutnud kenad näitsikud mulle leida rohkem kui kaks jopet, mis mu ümara kere ümber raskusteta haarduksid. Kuigi  mulle kumbki eriti ei meeldinud, tuli ometigi kahe keskmise vahel valida. Valisin parempoolse. Nagu alati;) Kiusu pärast ostsin saapad ka. Nende valik oli lihtsam, jalad veel paistes pole. Samal tunnil tegin otsuse, et kõikide trullade summa on ületanud igasugused siivsad numbrinäidud. Olen kerglasest lapsepõlvest saati olnud nö. raske kondiga - keskas kaalusin akuraat 90 kilo, kuigi pilte vaadates olin toona nagu seesamune....pilbas:D Tipi ajal võtsin hea elu ja õlu peal muidugi juurde ja resideerisin aastaid  ilusa kolmekohalise numbri turvil. Mõned aastad tagasi jäin igauguste asjaolude kokkulangemise tõttu haigeks ja olin haige kohe mitu aastat, selle ajaga lisandus veel kümmekond kilo ja viimane kümmekond veel mõni aasta tagasi. Igasuguste asjaolude kokkulangemise tõttu....  Seega aprilli alguses otsustasin lihtsate ja käepäraste vahendite kasuks ja loobusin päevapealt igasugusest maiusest ja mis minu arvates kõige tähtsam - täielikult värvilistest ja magustatud jookidest, mida seni olin pruukinud  keskmiselt liiter päevas. Praaktiliselt iga poeskäik lõppes ka suure sinise fazeri tükkhaaval läbihekseldamisega. Õigustasin ennast, et organism nõuab. Sitta ta nõudis;) Läksin vee peale üle ja olen ikka täitsa elus, isegi rohkem varasemast!  Ja nüüd on mul hea meel kutsuda kallid kaaskannatajad osalema kapitalistlikus võistluses parima saleneja nimetusele - 75 päevaga on mu kehakaal kahanenud 7 kilo!  Ligi 100 grammi päevas. Muidugi annan aru, et esimene ots on lihtne, edaspidi nii lõbusalt vist ei  lähe. Aga ikkagi - kuigi päris mõtetes paikapandud kaalunumbrit jaanipäevaks ma ei saavuta, palju puudu ka ei jää. Ja kõndida, lugupeetud, on ka nüüd juba märgatavalt kergem, ilma naljata!  Tõsi küll, eile kaalult maha astudes, hakkasin juba tasakesi mingit fataalset, kaalulangetavat haigust kahtlustama.  Noh - trullad, tüsedad ja lausa paksud - lööge kampa!  Pldil katsetan poja motorollerit. Pidas vastu küll.